**Terepgyakorlat I.**

**A tantárgy kódja:** BFD 1213 (L), FDO1224, (L)

**A meghírdetés féléve:** 2.

**Előfeltétel:** -

**Időtartam:** Nappali tagozaton 28 óra, levelező tagozaton 9 óra

**Kredit érték:** BSc szakon: 2 kr, Osztatlan tanárszakon: 1 kr

**Számonkérés módja:** Gyakorlati jegy

**A tantárgy célja:**

A tantárgy általános célja, hogy a geográfiai alapozó tárgyak elméleti-gyakorlati ismeretanyagának egyes gyakorlatorientált meghatározó elemeit a földrajzi környezetben - terepi körülmények között - elmélyítsék, gyakorolják és alkalmazzák a hallgatók.

**A tantárgy tartalma:**

A természetföldrajzi ismeretanyag alkalmazása, gyakorlása és rögzítése az alábbiak szerint:

**I. Általános földtani alapismeretek**

Az elméleti és gyakorlati kurzuson elsajátított, ásvány- és kőzettani ismeretek gyakorlati alkalmazását tekintve a prioritások:

1. ásványok meghatározása és rendszerezése
2. kőzetek meghatározása és jellemzése
3. A réteg és faciestani ismeretek alkalmazása
4. A vulkáni és szubvulkáni formák azonosítása

**II. Térkép- és vetülettani ismeretek**

1. Terepi tájékozódás végrehajtása, a helymeghatározás hagyományos és GPS segítségével történő mozgáshoz felhasználható eszközök (iránytű, tájoló, GPS) használatával.

2. A geodéziai műszerekkel végrehajtható alapvető mérések gyakorlása (pl. szintezés menetének a végrehajtása, iránykitűzés, pontos helymeghatározás).

3. Térképészeti és vetülettani ismeretek alapján szerkesztési feladatok végrehajtása (pl. terepvázlatok és tájképvázlat szerkesztése az adott terepen, térképvázlat szerkesztése a kijelölt útvonaltervről).

**A fenti gyakorlati feladatok végrehajtásához az alábbi eszközök ismerete szükséges:**

Tájolók különböző típusai, GPS-, katonai- és turistatérképek, gördülő távolságmérő, szerkesztéshez használatos eszközök, szintező műszer (teodolit).

**III. Éghajlattani ismeretek**

A hallgatóknak az alapvető meteorológiai műszerek felhasználásával mikroklíma-mérést kell végezniük, melynek eredményeit a terepgyakorlat ideje alatt grafikusan is szükséges feldolgozni. Különös hangsúlyt helyezünk a szakmai értékelésre **(Fontos! A szakmai kiértékelést egyénileg kell elvégezni, amennyiben a hallgató másolatot, komolytalan, szakszerűtlen összegzést ad be, az elégtelen részjegyet von maga után)**.

**IV. Általános természeti földrajzi ismeretek**

A hallgatóknak kijelölt terepszakaszon alapvető geomorfológiai, hidrogeográfiai és biogeográfiai megfigyeléseket, illetve méréseket kell végezniük, megadott szempontok alapján. Mindezek elvégzéséhez részletes topográfiai- és turistatérképet, mérő- és szerkesztőeszközöket kell használni. A gyakorlat során végzett munkáról max. 5 oldal terjedelemben illusztrált összegzést kell elkészíteni, s ezt a terpgyakorlat utolsó napján a gyakorlatot vezető oktatónak leadni. **(Fontos! Amennyiben a beadott munka szakszerűtlen, esetleg másolat, az elégtelen részjegyet von maga után).**

Az ismeretanyag feldolgozásához az intézet oktatói. **Terepgyakorlati naplót** és egyéb segédanyagot adnak közre, (Lásd alább a mellékletekben!) amelyet minden hallgatónak a gyakorlat megkezdése előtt be kell szereznie (fénymásolat formájában).

**Az anyagok leadásának határideje a terepgyakorlat utolsó napja!**

**A terepgyakorlat földtan részjegy megszerzésének feltételei:**

1. 10 darabos ásvány és kőzetgyűjtemény összeállítása és rendezése

2. Kézzel írott észlelési napló készítése (nem másolása), amely tartalmazza:

* a terepgyakorlaton végzett ásvány- és kőzethatározási vizsgálatok leírását és eredményeit,
* a lelőhelyek, feltárások környezetének (pl. szálkőzet, sűrű törmelék),
* morfológiai sajátosságainak leírását, a hallgató szakmai meglátásait, észrevételeit, tapasztalatait

3. Szükséges eszközök:

* kalapács (legalább 0,3-0,5 kg súlyú)
* védőszemüveg
* jegyzetfüzet
* erős mintagyűjtő zacskó (legalább 20 db), alkoholos filctoll

**Az egyforma jegyzőkönyvek kizárásra kerülnek. Elkészítéséhez az oktatóknak a kiadott ábraanyaghoz kapcsolódó terepi magyarázatainak jegyzetelése hasznos kiegészítésül szolgál!**

A **Terepgyakorlat** minden I. évfolyamos BSc (földrajz) és tanárképzésben résztvevő nappali és levelező tagozatos hallgató számára kötelező. A hallgatónak az egyéni felszerelést (beleértve a személyes használatra szánt gyógyszereket, kötszereket) magának kell biztosítani.

A Turizmus és Földrajztudományi Intézet csak a szakmai munkához szükséges eszközöket tudja biztosítani. A hallgatók anyagilag felelősek az általuk használt intézeti műszerekért, eszközökért. A fokozott balesetveszély miatt a terepgyakorlat idején minden hallgatótól felelősségteljes viselkedést várunk el. Amennyiben a hallgató viselkedése a kötelezően betartandó normákat sérti, annak a terepgyakorlatról való kizárása a következménye.

**Minden hallgató köteles M= 1:40 000 méretarányú Zempléni-hegység (észak) turistatérképet hozni, valamint 5 db milliméter papírt.**

**A terepgyakorlat időpontja:**

Nappali tagozaton

Levelező tagozaton:

**Helyszín:**

**Terepgyakorlati napló**

**Terepgyakorlat I. gyakorlati tárgyhoz**



**2023**

**A TEREPGYAKORLATON VÉGZENDŐ SZAKMAI FELADATOK**

**I. Szakmai feladatok az Általános földtani alapismeretek tantárgyhoz**

Kőzetgyűjtemény összeállítása:


Cél: Egy min. 10 db-ból álló szakszerűen begyűjtött ásvány- és kőzetgyűjtemény.

**Kőzetek**, pl: riolittufa, konglomerátum, riolit, perlit, dácit, andezit, kvarcit. **Ásványok**, pl: kvarc, kalcedon, barit, limonit, pirit, gipsz, opál **(Figyelem! A hallgatónak szóbeli referálást kell tartani a begyűjtött ásvány- és kőzetanyagról!)**

**Részjegy:……………….**

**II.** **Térkép- és vetülettan tantágyhoz kapcsolódó feladatok**

**1. feladat:** Sóstói-erdő térképen (M=1:10000) útvonal tervezés 5-6 km-es szakaszra, legalább 5 törésponttal, kijelölt ellenőrző pontok érintésével. Majd a tervezett útvonal bejárása, kettesével, tájoló és térkép biztosított ehhez. Nem lehetnek teljesen azonos útvonalak.

 *Térképrészlet a Sóstói erdőről. Az Erdei tornapálya részlete, javasolt térképhelyesbítési helyszín.*

**2. feladat:** Az első feladatban megtervezett útvonalról szöveges beszámoló készítése, mellékelve a ténylegesen bejárt és berajzolt útvonalat a térképen.

**3. feladat:** Szintezési feladat: az Erdei tornapályától nyugatra elhelyezkedő “Halász-dombon”.

A domb relatív magasságának meghatározása, majd összevetni az adatokat a térképpel, ha szükséges javaslatot tenni a térkép helyesbítésére. Lásd a mellékelt térkép-részletet.

Mérési eredmény: ……………………………………………………………………………………………...………………………………………………………………………………………………….……..

Helyesbítési javaslat:

………………………………………..……………………………………………………………………………………………………………………………………………………………..

**4. feladat:** Térkép helyesbítés: egy megadott térképrészlet kijavítása: a fedettség, az úthálózat és a különleges tereptárgyak figyelembevételével. A térkép tájolására figyeljen oda!

|  |
| --- |
|  |

### 5. Túravezetés és irányszög mérése, 2 fő/4-500 m; adott terepi ponton (2-3).

### ……………………………………………………………………………………………...………………………………………………………………………………………………….……..

### 6. feladat: a Nyíregyházi Egyetem területén teodolittal körbemérni egy kijelölt 5000 m2-es területet.

### ……………………………………………………………………………………………...………………………………………………………………………………………………….……..

### 

### Részjegy:………………………………..

### Oktató aláírása:…………………………

**III. Általános természeti földrajz tantárgyakhoz kapcsolódó feladatok**

### 1. feladat: Egy talajfúrás fizikai-kémiai paramétereinek terepi meghatározása

### - GPS segítségével beméri a leendő talajminta-vételezés helyét

### Mintavételezés talajfúróval lehetőség szerint talajvíz-szintig vagy 3 m mélységig.

### 10 centiméterenként mintavételezés

### A talajminta makroszkópos leírása, pH-mérés, szín meghatározása, mésztartalom meghatározása, fizikai talajféleség leírása

**2. feladat: Vízhozam mérés**

Szükséges eszközök, anyagok: jegyzetfüzet, térkép, milliméterpapír, szerkesztő eszközök

A terepen mért adatok felhasználásával meg kell szerkeszteni a mért mederkeresztmetszet méretarányos rajzát, majd ki kell számolni a vízhozamot.

A mederkeresztmetszet méretarányos rajza:

**A ……………………………….-vízfolyás vízhozama:…………………………**

**Részjegy:………………….**

**IV. Éghajlattan tantárgyhoz kapcsolódó feladatok**

**1. feladat: Mikroklíma mérés:**

A mért adatokat grafikusan fel kell dolgozni és minimum 1 teljes oldalon szakmailag ki kell értékelni.

Szükséges mérőeszközök: Fuess-rendszerű állomási hőmérő, Fuess-rendszerű maximum-minimum hőmérők, Assmann-rendszerű aspirációs hőmérőpár, Campbell-Stokes-féle napfénytartam mérő, Kézi kanalas szélsebesség mérő

Egyéb anyagok: milliméterpapír (min. 3 db), vonalzó, színes tollak, A/4-es méretű rajztábla

A, Az állomási hőmérőkkel mért adatok táblázatos eredményei és grafikus feldolgozása:

B, A Fuess-rendszerű maximum hőmérőkkel mért adatok táblázatos eredményei és grafikus feldolgozása:

C, A Fuess-rendszerű minimum hőmérőkkel mért adatok táblázatos eredményei és grafikus feldolgozása:

E, A relatív páratartalom grafikus feldolgozása:

F, A mért szélsebességek és szélirányok grafikus feldolgozása:

A mérési adatok kiértékelése:

**Részjegy:…………………**

**Gyakorlati jegy: ………………………….. ……………………………**

**szakmai felelős**